Nikita Aržakov
Nikita Aržakov (vene keeles Никита Иннокентьевич Аржаков; sündinud 10. septembril 1962 Ožoginos Abõi rajoonis Jakuudi ANSV-s) on jakuudi filmilavastaja. Ta on 1992. aastast Jakuutia rahvusliku filmistuudio Sahhafilm pearežissöör. Aržakov lõpetas 1985. aastal Štšepkini-nimelise Kõrgema Teatrikooli näitekunsti alal ja 2004. aastal Kõrgemate Stsenaristide ja Režissööride Kursuste režii alal. Ta on Venemaa Filmilavastajate Gildi liige.